Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: március 1-jén hatályba lépett 1998. évi LXXXVII. törvény
Paragraph Index: 1192

1. A Btk. 93. §-a szerint az összbüntetés tartamát úgy kell meghatározni, mintha halmazati büntetést szabnának ki. A bíróság az összbüntetési ügyben csak annyiban jogosult a jogerõs ítéletek (az alapítéletek) felülbírálatára, amennyiben ezt a Btk. 92—94. §-ának rendelkezései lehetõvé teszik. Az összbüntetés szabályai a Btk. V. Fejezetében, a büntetés kiszabására vonatkozó rendelkezések között találhatók. Ez azonban nem jelenti azt, hogy az összbüntetésbe foglalás során a Btk. 83. §-ában foglalt büntetéskiszabási elvek alkalmazhatók lennének. Ugyanis az összbüntetési eljárásban nincs törvényes lehetõség a jogerõs alapítéletekben eljáró bíróságok büntetéskiszabási értékelõ tevékenységének teljes felülvizsgálatára. Így a bûncselekmény és az elkövetõ társadalomra veszélyessége, a bûnösség foka, továbbá az egyéb enyhítõ és súlyosító körülmények nem vizsgálhatók, az alapítéletekben kiszabott büntetések újraértékelése kizárt. Nem vehetõk figyelembe az alapítéletek jogerõre emelkedése óta a terhelt személyi körülményeiben bekövetkezett változások sem. A halmazati büntetés szabályait az összbüntetés tartamának meghatározása során, az összbüntetési szabályokból következõ értelemszerû eltérésekkel kell alapul venni.

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes